కల్రాజ్ మిశ్రా

కల్రాజ్ మిశ్రా(జననం: 1941 జులై 1) భారతదేశానికి చెందిన రాజకీయ నాయకుడు, ప్రస్తుతం రాజస్థాన్ రాష్ట్ర గవర్నరుగా 2019 సెప్టెంబరు 9 నుండి 2024 జులై 26 వరకు పనిచేసాడు. అతను హిమాచల్ ప్రదేశ్ మాజీ గవర్నరుగా,https://www.oneindia.com/himachal-pradesh-governors-list/ ప్రధానమంత్రి నరేంద్ర మోడీ నేతృత్వంలోని జాతీయ ప్రజాస్వామ్య కూటమి ప్రభుత్వంలో సూక్ష్మ, చిన్న, మధ్య తరహా పరిశ్రమల క్యాబినెట్ మంత్రిగా పనిచేసాడు. భారతీయ జనతా పార్టీ (బిజెపి)తో అనుబంధంగా ఉన్న అతను 2014 నుండి 2019 వరకు ఉత్తర ప్రదేశ్‌లోని డియోరియా నియోజకవర్గం నుండి పార్లమెంటు సభ్యుడు.

అతను రాజ్యసభ సభ్యుడుగా పనిచేసాడు. 2012 ఉత్తర ప్రదేశ్ శాసనసభ ఎన్నికలలో  లక్నో తూర్పు శాసనసభ నియోజకవర్గం నుండి శాసనసభకు ఎన్నికయ్యాడు. బీజేపీ ఉత్తర ప్రదేశ్ రాష్ట్ర శాఖ అధ్యక్షుడిగా కూడా పనిచేశారు.

 వ్యక్తిగత జీవితం 
మిశ్రా 1941 జులై 1న ఘాజిపూర్ లోని మాలిక్ పూర్ గ్రామంలో ఒక మధ్య తరగతి కుటుంబంలో జన్మించాడు. ఇతని తండ్రి రామగ్య మిశ్రా, ఒక ఉపాద్యాయుడు. వారణాసిలోని మహాత్మా గాంధీ కాసి విద్యాపీఠం నుండి మాస్టర్ ఆఫ్ ఆర్ట్స్ విద్యను అభ్యసించాడు. 1963 మే 7న సత్యవతి మిష్రాని వివాహం చేసుకున్నాడు, వీరికి ఇద్దరు కుమారులు ఒక కుమార్తె.

 రాజకీయ జీవితం 
1955 లో, మిశ్రా ఆర్‌ఎస్‌ఎస్ స్వయం సేవకుడిగా చేరాడు, 1963 లో ఆర్‌ఎస్‌ఎస్ పూర్తికాలీక్ ప్రచారక్ అయ్యాడు. ఇతను భారతీయ జనతా యువమోర్చాకు ఎన్నికైన మొదటి జాతీయ అధ్యక్షుడు.

 గవర్నరుగా 
2019 జూలైలో హిమాచల్ ప్రదేశ్ గవర్నరుగా బాధ్యతలు చేపట్టాడు. ఆ తరువాత  2019 సెప్టెంబరులో రాజస్థాన్ గవర్నరుగా నియమించబడ్డాడు.

 మూలాలు  

వర్గం:1941 జననాలు
వర్గం:హిమాచల్ ప్రదేశ్ గవర్నర్లు
వర్గం:జీవిస్తున్న ప్రజలు